CELEX: 42012D0345
Language: sk
Date: 2012-06-20 00:00:00
Title: 2012/345/EÚ: Rozhodnutie zástupcov vlád členských štátov Európskej únie z  20. júna 2012 , ktorým sa vymenúvajú sudcovia a generálni advokáti Súdneho dvora

29.6.2012   
            
            
               SK
            
            
               Úradný vestník Európskej únie
            
            
               L 169/60
            
         ROZHODNUTIE ZÁSTUPCOV VLÁD ČLENSKÝCH ŠTÁTOV EURÓPSKEJ ÚNIE
   z 20. júna 2012,
   ktorým sa vymenúvajú sudcovia a generálni advokáti Súdneho dvora
   (2012/345/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   keďže:
   
               (1)
            
            
               Funkčné obdobie štrnástich sudcov a štyroch generálnych advokátov Súdneho dvora uplynie 6. októbra 2012. Na obdobie od 7. októbra 2012 do 6. októbra 2018 majú byť vymenovaní štrnásti sudcovia a štyria generálni advokáti Súdneho dvora.
            
         
               (2)
            
            
               Zástupcovia vlád členských štátov 25. apríla 2012 rozhodnutím 2012/244/EÚ (1) vymenovali na obdobie od 7. októbra 2012 do 6. októbra 2018 jedenásť sudcov a troch generálnych advokátov Súdneho dvora.
            
         
               (3)
            
            
               Na dokončenie čiastočnej obmeny sudcov a generálnych advokátov Súdneho dvora by zástupcovia vlád členských štátov mali vymenovať na zostávajúce voľné miesta ďalších troch sudcov a jedného generálneho advokáta.
            
         
               (4)
            
            
               Vlády členských štátov navrhli opätovné vymenovanie pána Antonia TIZZANA za sudcu Súdneho dvora, vymenovanie pána Christophera VAJDU za sudcu Súdneho dvora a opätovné vymenovanie pána Paola MENGOZZIHO za generálneho advokáta Súdneho dvora. Výbor zriadený článkom 255 Zmluvy o fungovaní Európskej únie poskytol stanovisko k vhodnosti uvedených kandidátov vykonávať funkciu sudcu a generálneho advokáta na Súdnom dvore.
            
         
               (5)
            
            
               Dvaja sudcovia a jeden generálny advokát Súdneho dvora by preto mali byť vymenovaní na obdobie od 7. októbra 2012 do 6. októbra 2018. K vymenovaniu sudcu Súdneho dvora na zostávajúce voľné miesto dôjde neskôr,
            
         PRIJALI TOTO ROZHODNUTIE:
   Článok 1
   1.   Za sudcov Súdneho dvora na obdobie od 7. októbra 2012 do 6. októbra 2018 sa týmto vymenúvajú:
   
                
            
            
               pán Antonio TIZZANO,
            
         
                
            
            
               pán Christopher VAJDA.
            
         2.   Za generálneho advokáta Súdneho dvora na obdobie od 7. októbra 2012 do 6. októbra 2018 sa týmto vymenúva pán Paolo MENGOZZI.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 20. júna 2012
      
         
            predseda
         
         J. TRANHOLM-MIKKELSEN
      
   
   
      (1)  Ú. v. EÚ L 121, 8.5.2012, s. 21.